Čogolisa

Čogolisa (balt. Chhogolingsa), dar vadinama „Nuotakos kalnu“ – viršukalnė Karakorume, Mašerbrumo masyve, šiaurės Pakistane (Gilgitas-Baltistanas). Stūkso greta Baltoro ledyno. Aukštis – 7665 m (36-as pagal aukštį kalnas pasaulyje, 14-as Pakistane).

Turi keletą viršūnių, iš kurių aukščiausia pietvakarinė.

Į kalną bandyta užkopti jau 1909 m., kuomet italų didiko, Abruco princo Luidžio Amadėjaus ekspedicija pasiekė 7498 m aukštį iš bazės Čogolisos „balne“ (6335 m). Nors dėl blogų oro sąlygų viršūnė nebuvo pasiekta, bet buvo pamuštas tuometinis įkopimo aukščio rekordas. 1958 m. į Čogolisos II viršūnę (7654 m) įkopė japonų ekspedicija, vadovaujama T. Kavabaros. Į aukščiausią viršūnę buvo įkopta tik 1975 m. (austrų ekspedicija, vadovaujama Eduard Koblmuller).

Kategorija:Pakistano kalnai
Kategorija:Karakorumas